钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

度因半之于丁得乙丁对乙甲己角为三十度必馀角甲乙己为六十度〈甲己乙直角故〉甲、《乙》割线二万，乙、己止一万，则以甲乙与乙丙之比例。〈一与三是〉乙丙得六万，为丙乙己角之割线。查八十度二十四分，本角之切线，五九一二三六为丙己，而

甲己为甲乙己角之切线，一七三二○五两切线为
甲丁及丙戊所减。〈甲丁与甲乙丙戊与丙乙自相等〉馀丁己二六七
九五，戊己八七六四，并之，得三五五五九，为甲乙二
万分比例之分。因以推太阴之食分。盖设太阴半径，
得一十六分，与之相乘，用二万除，得食二分五十一
秒。〈度数之分〉即径分止有五十三秒，以此测虽微有差，所
推径分终近矣。

测太阳食分

密室中对太阳开小圆孔以受其光。因孔小出光之
体大，则所正照之光必为角形，其底在太阳，其角在
孔之中。夫光一入内，又复展开为角形，以致底所对
之墙转其原形，以上为下，以左为右，使墙与光直角
相遇，则底为圆形，不则为圆长形。使孔不圆且小，则
光底在墙，或仿佛孔形，而所像太阳之形大都不真。
何也？太阳孔墙三者，皆有远近大小之比例。盖孔距
墙得其本径数，与太阳所距本径数等，则光底在墙，
必像太阳圆形，及孔之多边形各等，为杂形。若两径
数不等，而太阳距墙得径数多，则光底失去原形，转
随孔形得径数少，则光底必因之愈少。故测食者恒
设孔小而圆，乃可远近无差。因以墙“上所缺之形，征
太阳所食之分。”法。以规器于纸上先画大小不等数
圆圈，各以径分之，其径以十或更密平分之。临测室
中，以圈受光，不拘远近，任用大小圈全以吻合于光
为准。既合，便转纸，使其圈径横过馀光形中，平分两
角，则光缺之界即所食分数。方光与圈合时，遂以笔
于光景间微识三四小点，求心因之作圈，略得太阴
掩太阳大小之比例。如图甲乙丙丁为太阳食外之